CELEX: 62022TN0056
Language: da
Date: 2022-01-26 00:00:00
Title: Sag T-56/22: Sag anlagt den 26. januar 2022 — Det Forenede Kongerige mod Kommissionen

11.4.2022   
            
            
               DA
            
            
               Den Europæiske Unions Tidende
            
            
               C 158/11
            
         
      Sag anlagt den 26. januar 2022 — Det Forenede Kongerige mod Kommissionen
      (Sag T-56/22)
      (2022/C 158/13)
      Processprog: engelsk
      
         Parter
      
      
         Sagsøger: Det Forenede Kongerige Storbritannien og Nordirland (ved L. Baxter, som befuldmægtiget, og barrister T. Buley)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Sagsøgtes gennemførelsesafgørelse (EU) 2021/2019 (1) annulleres, for så vidt som den udelukker visse udgifter, som er blevet afholdt af sagsøgerens godkendte betalingsorganer inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), fra EU-finansiering med den begrundelse, at der er en svaghed i definitionen af »en aktiv landbruger — tilknyttede virksomheder«.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat et enkelt anbringende, hvormed det gøres gældende, at sagsøgtes fortolkning af artikel 9, stk. 2, i forordning (EU) nr. 1307/2013 (2) er forkert. Ifølge sagsøgeren angår artikel 9, stk. 2, i forordning (EU) nr. 1307/2013 alene direkte betalinger til landbrugere (som defineret i den nævnte forordnings artikel 4), som selv driver den relevante infrastruktur eller de relevante tjenester. Sagsøgeren har gjort gældende, at sagsøgtes konstatering er forkert, fordi:
      
                  —
               
               
                  i. Affattelsen og betydningen af artikel 9, stk. 2, i forordning (EU) nr. 1307/2013 medfører ikke et forbud mod betalinger til en landbruger, blot fordi en tilknyttet enhed udøver en aktivitet på negativlisten i denne artikel.
               
            
                  —
               
               
                  ii. Der er ikke noget formålsmæssigt eller teleologisk grundlag for Kommissionens fortolkning af artikel 9, stk. 2, i forordning (EU) nr. 1307/2013, som ikke harmonerer med denne artikels formål.
               
            
         (1)  EUT 2021, L 413, s. 3.
      
         (2)  Europa-Parlamentets og Rådets forordning (EU) nr. 1307/2013 af 17.12.2013 om fastsættelse af regler for direkte betalinger til landbrugere under støtteordninger inden for rammerne af den fælles landsbrugspolitik og om ophævelse af Rådet forordning (EF) nr. 637/2008 og Rådet forordning (EF) nr. 73/2009 (EUT 2013, L 347, s. 608).